CELEX: 22015A0710(01)
Language: bg
Date: 2015-07-10 00:00:00
Title: Споразумение между Европейския съюз и Кралство Дания относно компетентността и признаването и изпълнението на съдебни решения по граждански и търговски дела

10.7.2015   
            
            
               BG
            
            
               Официален вестник на Европейския съюз
            
            
               L 182/1
            
         СПОРАЗУМЕНИЕ
   между Европейския съюз и Кралство Дания относно компетентността и признаването и изпълнението на съдебни решения по граждански и търговски дела
   Съгласно член 4 от Споразумението от 19 октомври 2005 г. между Европейския съюз и Кралство Дания относно компетентността и признаването и изпълнението на съдебни решения по граждански и търговски дела (1) (наричано по-нататък „Споразумението“), сключено чрез Решение 2006/325/ЕО на Съвета (2), когато се приемат мерки за прилагане съгласно член 74, параграф 2 от Регламент (ЕО) № 44/2001 на Съвета (3), Дания трябва да нотифицира Комисията за своето решение дали ще прилага съдържанието на тези мерки, или не.
   Съгласно член 3, параграф 2 от Споразумението с писмо от 14 януари 2009 г. Дания нотифицира Комисията за решението си да прилага съдържанието на Регламент (ЕО) № 4/2009 на Съвета (4), доколкото той изменя Регламент (ЕО) № 44/2001 (Регламент Брюксел I) (5).
   Регламент (ЕО) № 44/2001 беше отменен и заменен от Регламент (ЕС) № 1215/2012 на Европейския парламент и на Съвета (6). Съгласно член 3, параграф 2 от Споразумението с писмо от 20 декември 2012 г. Дания нотифицира Комисията за решението си да прилага съдържанието на Регламент (ЕС) № 1215/2012 (7).
   На 17 февруари 2015 г. беше приет Регламент за изпълнение (ЕС) 2015/228 на Комисията (8). Съгласно член 3, параграф 2 от Споразумението с писмо от 22 април 2015 г. Дания нотифицира Комисията за решението си да прилага съдържанието на Регламент за изпълнение (ЕС) 2015/228.
   Съгласно член 4, параграф 4 от Споразумението направената от Дания нотификация поражда взаимни задължения между Дания и Европейския съюз. Поради това Регламент за изпълнение (ЕС) 2015/228 представлява изменение на Споразумението, доколкото с него се изменя Регламент (ЕО) № 44/2001 (заменен с Регламент (ЕС) № 1215/2012), съответно изменен с Регламент (ЕО) № 4/2009, и се смята за приложен към Споразумението.
   Във връзка с член 4, параграф 3 от Споразумението, прилагането в Дания на Регламент за изпълнение (ЕС) 2015/228 може да бъде осъществено административно по реда на член 9(а)(1) от датския Закон № 1563 от 20 декември 2006 г. относно Регламент Брюксел I. Необходимите административни мерки са влезли в сила на 22 април 2015 г.
   
      (1)  Споразумение между Европейския съюз и Кралство Дания относно компетентността и признаването и изпълнението на съдебни решения по граждански и търговски дела (ОВ L 299, 16.11.2005 г., стр. 62).
   
      (2)  Решение 2006/325/ЕО на Съвета от 27 април 2006 г. за сключване на споразумение между Европейската общност и Кралство Дания относно компетентността, признаването и изпълнението на решения по граждански и търговски дела (ОВ L 120, 5.5.2006 г., стр. 22).
   
      (3)  Регламент (ЕО) № 44/2001 на Съвета от 22 декември 2000 г. относно компетентността, признаването и изпълнението на съдебни решения по граждански и търговски дела (ОВ L 12, 16.1.2001 г., стр. 1).
   
      (4)  Регламент (ЕО) № 4/2009 на Съвета от 18 декември 2008 г. относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка (ОВ L 7, 10.1.2009 г., стр. 1).
   
      (5)  ОВ L 149, 12.6.2009 г., стр. 80.
   
      (6)  Регламент (ЕС) № 1215/2012 на Европейския парламент и на Съвета от 12 декември 2012 г. относно компетентността, признаването и изпълнението на съдебни решения по граждански и търговски дела (ОВ L 351, 20.12.2012 г., стр. 1).
   
      (7)  ОВ L 79, 21.3.2013 г., стр. 4.
   
      (8)  Регламент за изпълнение (ЕС) 2015/228 на Комисията от 17 февруари 2015 г. за замяна на приложения I — VII към Регламент (ЕО) № 4/2009 на Съвета от 18 декември 2008 г. относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка (ОВ L 49, 20.2.2015 г., стр. 1).